recursal/SuperWikiNEXT-32B huggingface dataset:
स्नेहा कपूर
**स्नेहा कपूर** एक भारतीय साल्सा नर्तक, कोरियोग्राफर और प्रशिक्षक हैं। जिनका जन्म १८ अप्रैल १९८६ में बैंगलोर, कर्नाटक में हुआ था। वह "भारतीय साल्सा राजकुमारी" के रूप में लोकप्रिय है। अब वह मुंबई में रहती है, उन्होंने बैंगलोर में एक नृत्य कंपनी के साथ अपने करियर को शुरू किया था। कैरियर की शुरुआत में उन्होंने साल्सा, बाचाता, मेरेंग्यू, जिव, हिप-हॉप, एडियजीओ और बॉलीवुड जैसे विभिन्न नृत्य के रूपों को गले लगाया गया था।

व्यवसाय
-------

स्नेहा कपूर को दुनिया के नक्शे पर भारतीय साल्सा दृश्य डालने का श्रेय दिया जाता है। और वह "भारतीय साल्सा राजकुमारी" और "साल्सासंन्हा" के रूप में लोकप्रिय है। वह भारत का प्रतिनिधित्व करने वाली पहली भारतीय महिला है जिन्होंने अंतरराष्ट्रीय साल्सा चैंपियनशिप में जीत हासिल की। उन्होंने मुंबई आने के बाद २००६ में लौरद विजय के नृत्य स्टूडियो के साथ नृत्य में अपना कैरियर शुरू किया। 
कपूर मूल रूप से एक एथलीट थी, लेकिन रिचर्ड थोलूर से मिलने के बाद उन्होंने बेंगलुरु में लौरद विजय के डांस स्टूडियो में शामिल होकर एक नर्तक बनने का फैसला किया। 
विद्यालय में अपने कार्यकाल के दौरान, उन्होंने अपने नृत्य साथी थोलूर के साथ दुनिया भर में साल्सा चैम्पियनशिप में कई पुरस्कार और ट्राफियां जीती। और उन्होंने "१ मिनट में सबसे अधिक स्विंग डांस फ्लिप्स" के लिए गिनीज वर्ल्ड रिकॉर्ड भी बनाया है। एक मिनट में ३३ फ्लिप का रिकॉर्ड ब्रिटेन में चार साल पहले स्थापित हुआ था, लेकिन कपूर और उनकी तीन नर्तकियों की टीम ने ३९ फ्लिप में नया रिकॉर्ड बनाया। उन्होंने डांस इंडिया डांस सीजन-३ में भाग लिया और बहुत अच्छा किया लेकिन २२ जनवरी २०१२ को वह उस शो से निकल गई। 
स्नेहा कपूर ने रियलिटी शो **जस्ट डांस** और **परफेक्ट ब्राइड** के लिए कोरियोग्राफ किया है। उन्होंने दक्षिण भारतीय फिल्म, जुगारी और मधुर भंडारकर की फिल्म, हेरोइन को भी कोरियोग्राफ किया। वह राष्ट्रीय और अंतर्राष्ट्रीय स्तर पर नृत्य कार्यशालाओं का प्रदर्शन करती है। उन्होंने लोकप्रिय युवा शो दिल डोस्ती डांस में शेरोन राय प्रकाश के रूप में अभिनय किया, जिसे चैनल वी पर प्रसारित किया गया था।

पुरस्कार
--------

* २००७ में उन्होंने ऑस्ट्रेलियाई साल्सा क्लासिक,सिडनी के विजेता का ख़िताब जीता।
* २००७ में यूरोपीय साल्सा मास्टर्स, ब्रिटेन के विजेता का पुरुस्कार भी प्राप्त किया।
* २००७, ईएसपीएन वर्ल्ड साल्सा चैम्पियनशिप में सेमी फाइनलिस्ट, ऑरलैंडो फ्लोरिडा का ख़िताब।
* बैंगलोर सेंट्रल डांस कॉम्पिटिशन २००६ और २००७, बैंगलोर के विजेता का खिताब।

सन्दर्भ
-------

1. ↑  Tabassum, Ayesha (2012-04-23). "Rhythm in moves". Deccan Chronicle. Retrieved 2012-05-06.
2. ↑  A Salsa extravaganza!". Rediff News. 2008-08-19. Retrieved 2012-05-06.
3. ↑  "Salsa classes by Lourd". Metro Plus. The Hindu. 2007-11-03. Retrieved 2012-05-06.
**सुदामा पाण्डेय धूमिल**  हिंदी की समकालीन कविता के दौर के मील के पत्थर सरीखे कवियों में एक है। उनकी कविताओं में आजादी के सपनों के मोहभंग की पीड़ा और आक्रोश की सबसे सशक्त अभिव्यक्ति मिलती है। व्यवस्था जिसने जनता को छला है, उसको आइना दिखाना मानों धूमिल की कविताओं का परम लक्ष्य है।

जीवन परिचय
----------

धूमिल का जन्म वाराणसी के पास खेवली गांव में हुआ था। उनका मूल नाम सुदामा पांडेय था। धूमिल नाम से वे जीवन भर कवितायें लिखते रहे। सन् 1958 में आई टी आई (वाराणसी) से विद्युत डिप्लोमा लेकर वे वहीं विद्युत अनुदेशक बन गये। 38 वर्ष की अल्पायु में ही ब्रेन ट्यूमर से उनकी मृत्यु हो गई।

रचनात्मक विशेषताएं
------------------

सन 1960 के बाद की हिंदी कविता में जिस मोहभंग की शुरूआत हुई थी, धूमिल उसकी अभिव्यक्ति करने वाले अंत्यत प्रभावशाली कवि हैं । उनकी कविता में परंपरा, सभ्यता, सुरुचि, शालीनता और भद्रता का विरोध है, क्योंकि इन सबकी आड़ में जो हृदय पलता है, उसे धूमिल पहचानते हैं। कवि धूमिल यह भी जानते हैं कि व्यवस्था अपनी रक्षा के लिये इन सबका उपयोग करती है, इसलिये वे इन सबका विरोध करते हैं। इस विरोध के कारण उनकी कविता में एक प्रकार की आक्रामकता मिलती है। किंतु उससे उनकी कविता की प्रभावशीलता बढती है। धूमिल अकविता आन्दोलन के प्रमुख कवियों में से एक हैं। धूमिल अपनी कविता के माध्यम से एक ऐसी काव्य भाषा विकसित करते हैं जो नई कविता के दौर की काव्य- भाषा की रुमानियत, अतिशय कल्पनाशीलता और जटिल बिंबधर्मिता से मुक्त है। उनकी भाषा काव्य-सत्य को जीवन सत्य के अधिकाधिक निकट लाती है।

रचनाएं
------

धूमिल के तीन काव्य-संग्रह प्रकाशित हैं- 

* संसद से सड़क तक-1972
* कल सुनना मुझे-1976
* सुदामा पांडे का प्रजातंत्र- 1984
* धूमिल समग्र (तीन खण्डों में) - 2021

उन्हें मरणोपरांत १९७९ में 'कल सुनना मुझे' काव्य संग्रह के लिए साहित्य अकादमी पुरस्कार से सम्मानित किया गया।

धूमिल की कुछ सबसे लोकप्रिय कविताएँ हैं- 
मोचीराम, बीस साल बाद, पटकथा, रोटी और संसद, लोहे का स्वाद आदि। मुक्तिबोध की 'अंधेरे में' और धूमिल की 'पटकथा' कविता के संदर्भ में सुप्रसिद्ध युवा कवि गोलेन्द्र पटेल ने कहा है कि "अँधेरे में’ और ‘पटकथा’ में घनिष्ठ संबंध है , ‘पटकथा’ ‘अँधेरे में’ का विस्तार मालूम पड़ती है , पर ‘पटकथा’ का वाचक ‘अँधेरे में’ के वाचक से अधिक मुखर है। भले ही दोनों में कुछ बिंब , कुछ प्रतीक व कुछ मुहावरे कुछ बदलाव के साथ एक हैं।"

बाहरी कड़ियाँ
-------------

* धूमिल की रचनाएँ कविता कोश में
**यूट्यूब म्यूजिक** गाना और संगीत स्ट्रीम सेवा प्रदान करने वाली एक सेवा है, जिसका निर्माण यूट्यूब ने किया है, जो गूगल की एक सहायक कंपनी है। इसमें लोगों को गानों के साथ साथ यूट्यूब के म्यूजिक वीडियो को उसके प्रकार और प्लेलिस्ट के द्वारा देखने का विकल्प देता है। 

इसके साथ ही यूट्यूब म्यूजिक में प्रीमियम सेवा भी प्रदान करता है, जिसमें लोग बिना किसी विज्ञापन के गाना चला सकते हैं और बेकग्राउंड में गाना सुन भी सकते हैं। इसके अलावा गाने को ऑफलाइन में डाउनलोड कर के रख भी सकते हैं। यह समान सेवा गूगल प्ले म्यूजिक के सदस्यों के लिए भी प्रदान करता है। 1 दिसंबर 2020 को गोगले ने अपने मुख्य म्यूजिक स्ट्रीम सेवा में गूगल प्ले म्यूजिक के स्थान पर यूट्यूब म्यूजिक को जगह दी।

इतिहास
------

यूट्यूब म्यूजिक एप के बारे में अक्टूबर 2015 में बताया गया था और इसी के बाद ही इसे यूट्यूब प्रीमियम (जो पहले यूट्यूब रेड था) के साथ रिलीज किया गया। यह एक बहुत ही बड़ा सदस्यता सेवा है, जो पूरे यूट्यूब प्लैटफ़ार्म को कवर करता है, जिसमें म्यूजिक एप भी इसमें शामिल है। जबकि गूगल की गूगल प्ले म्यूजिक केवल यूट्यूब से लिए गए गानों को सुनने के लिए काम आती थी।

सन्दर्भ
-------

बाहरी कड़ियाँ
-------------
"उत्कृष्ट गैस" हीलियम (He), निऑन (Ne), आर्गन (Ar), क्रिप्टॉन (Kr), ज़ेनॉन (Xe) तथा रेडॉन (Rn) आवर्त सारणी के शून्य वर्ग के तत्त्व हैं। इसके परमाणु क्रमांक क्रमशः 2,10,18,36,54,86,है।शून्य वर्ग के तत्त्व रासायनिक दृष्टि से निष्किय होते हैं। इस कारण इन तत्वों को अक्रिय गैस या 'उत्कृष्ट गैस' कहा जाता हैं। रेडॉन को छोड़कर अन्य सभी गैसें वायुमंडल में पायी जाती हैं। अक्रिय गैस की खोज का श्रेय 'लोकेयर', 'रैमजे', 'रैले' आदि को जाता है।

उत्कृष्ट गैस की प्राप्ति दुर्लभ होने के कारण उन्हें 'दुर्लभ गैस' भी कहा जाता है। अक्रिय गैस उन गैसों को कहते हैं, जो साधारणत: रासायनिक अभिक्रियाओं में भाग नहीं लेतीं और सदा मुक्त अवस्था में प्राप्य हैं। इन गैसों में हीलियम, निऑन, आर्गान, जीनॉन और रडॉन सम्मिलित हैं। ये उत्कृष्ट गैसों[1] के नाम से भी प्रसिद्ध हैं। समस्त अक्रिय गैसें रंगहीन, गंधहीन तथा स्वादहीन होती हैं। स्थिर दाब और स्थिर आयतन पर प्रत्येक गैस की विशिष्ट उष्माओं का अनुपात 1.67 के बराबर होता है, जिससे पता चलता है कि ये सब एक परमाणु गैसें हैं। यह तत्वों की श्रेणी में आते है ।

उपयोग
-----

हीलियम- यह गुब्बारों और वायुपोतों में भरने के काम में आती है। गहरे समुद्र में गोता लगाने वाले साँस लेने के लिए वायु के स्थान पर हीलियम और ऑक्सीजन का मिश्रण काम में लाते हैं। धातु कर्म में जहाँ अक्रिय वायुमंडल की आवश्यकता होती है, हीलियम का प्रयोग किया जाता है। वायु से यह बहुत हल्की होती है, अत: बड़े-बड़े हवाई जहाजों के टायरों में इसी गैस को भरा जाता है।[2] नीऑन - बहुत कम दाब पर नीऑन से भरी ट्यूबों में से विद्युत गुजारने पर नारंगी रंग की चमक पैदा होती है, जिसका विद्युत संकेतों में उपयोग किया जाता है। आर्गन- 26 प्रतिशत नाइट्रोजन के साथ मिलाकर आर्गन विद्युत के बल्बों में तथा रेडियो वाल्बों और ट्यूबों में प्रयुक्त होती है। क्रिप्टान और जीनॉन इनका प्रयोग किसी काम में नहीं होता। रेडान- यह घातक फोड़ों और ठीक न होने वाले घावों के इलाज में काम आती है।

सन्दर्भ
-------

1. ↑  Bauzá, Antonio; Frontera, Antonio (2015). "Aerogen Bonding Interaction: A New Supramolecular Force?". *Angewandte Chemie International Edition* (अंग्रेज़ी में). **54** (25): 7340–7343. आइ॰एस॰एस॰एन॰ 1521-3773. डीओआइ:10.1002/anie.201502571.
***बाजी किसकी*** ज़ी टीवी चैनल पर एक गेम शो है जिसका प्रीमियर 2 सितंबर 2001 को हुआ था गेम शो की मेजबानी लोकप्रिय खलनायक अभिनेता आशुतोष राणा द्वारा की जाती है, और इसमें प्रति प्रतियोगी 21,000 रुपये के कुल नकद पुरस्कार के लिए पुरुषों और महिलाओं के बीच लिंग-युद्ध शामिल है। इस शो ने ज़ी टीवी के गेम शो सवाल दस करोड़ का की जगह ली, जो दर्शकों की उम्मीदों पर खरा नहीं उतरा।

अवलोकन
------

यह शो 'पुरुष बनाम महिला' के बीच लैंगिक लड़ाई की अवधारणा के इर्द-गिर्द घूमता है। इसमें एलिमिनेशन राउंड से शुरू होकर 5 राउंड शामिल थे; इसलिए प्रतिभागी (पुरुष या महिला) को तब तक हटाने की प्रक्रिया होती है जब तक कि उस प्रतिभागी को एक-से-एक आधार पर एक-दूसरे का सामना नहीं करना पड़ता। गेम शो में एक बजर राउंड होता है और पुरस्कार नकद में दिए जाते हैं। नकद पुरस्कार की पेशकश के अलावा, खेल में अन्य पुरस्कार भी दिए जाते हैं, जैसे रेफ्रिजरेटर, कार और टेलीविजन सेट।

रेटिंग
------

*बाजी किसकी* एक काफी सफल श्रृंखला थी, आमतौर पर जिन हफ्तों में यह प्रसारित होती थी, उनमें शीर्ष 16 शो में शामिल होती थी। वांछित टीआरपी नहीं मिलने के बावजूद, यह शो ज़ी टीवी चैनल द्वारा प्राइम टाइम में एक साथ लॉन्च किए गए 16 कार्यक्रमों में से सर्वश्रेष्ठ रेटिंग वाले कार्यक्रम का खिताब हासिल करने में कामयाब रहा। वास्तव में, यह शो वर्ष 2001 में प्रसारित सभी भारतीय नेटवर्क पर सभी गेम शो में नंबर 2 पर था विभिन्न भारतीय टेलीविज़न नेटवर्क पर गेम शो की सूची निम्नलिखित है जिनकी तुलना बाजी किसकी से की गई थी:

| कार्यक्रम' | टीआरपी रेटिंग | 'टॉप 5' से संबंधित | एक साथ लॉन्च किए गए 16 'नए' कार्यक्रमों से संबंधित | चैनल |
| --- | --- | --- | --- | --- |
| खुल्लजा सिम सिम | 10.22 | 71.83 | एन/ए | स्टार वन |
| बाजी किसकी | 2.44 | 43.87 | 183.98 | जी टीवी |
| क्या मस्ती क्या धूम | 6.43 | 45.18 | एन/ए | स्टार प्लस |
| नीलम घर - बोली बोली बूम | 1.61 | 29.05 | 121.83 | जी टीवी |

संदर्भ
------

1. ↑  "Action plan in place, new Zee line-up kicks off". *Indiantelevision.com*. 21 August 2001.
2. ↑  "Hosting Hazards". *Sunday Tribune*. 9 September 2001. अभिगमन तिथि 19 December 2018.
3. ↑  "Is the era of game shows coming to an end?". Agency FAQs. 2001. मूल से 2008-05-29 को पुरालेखित.

बाहरी कड़ियाँ
-------------

* Apunkachoice.com पर समाचार आलेख
* संडे ट्रिब्यून द्वारा बाजी किसकी समाचार लेख
**खेल शासकीय निकाय** एक खेल संगठन है जिसका नियामक या मंजूरी देने का कार्य होता है।

खेल शासकीय निकाय विभिन्न रूपों में आते हैं और उनके पास विभिन्न प्रकार के नियामक कार्य होते हैं, जिसमें नियम उल्लंघन के लिए अनुशासनात्मक कार्रवाई और जिस खेल को वे नियंत्रित करते हैं उसमें नियम परिवर्तन पर निर्णय लेना शामिल है। शासकीय निकायों के अलग-अलग दायरे होते हैं। वे अंतरराष्ट्रीय स्तर पर स्वीकार्य स्तर पर खेल की एक श्रृंखला को कवर कर सकते हैं, जैसे कि अंतर्राष्ट्रीय ओलंपिक समिति और अन्तरराष्ट्रीय पैरालम्पिक समिति, या राष्ट्रीय स्तर पर केवल एक ही खेल, जैसे **रग्बी फुटबॉल लीग** आदि। राष्ट्रीय निकायों को बड़े पैमाने पर एक ही खेल के लिए अंतरराष्ट्रीय निकायों से संबद्ध होना होगा। पहले अंतर्राष्ट्रीय संघों का गठन 20वीं सदी के अंत में हुआ था।

आलोचना
------

इंस्टीट्यूट फॉर ह्यूमन राइट्स एंड बिजनेस (आईएचआरबी) के 2014 के एक अध्ययन में मानव और श्रम अधिकारों के लिए पर्याप्त प्रावधान नहीं होने के लिए अंतर्राष्ट्रीय ओलंपिक समिति और फीफा सहित प्रमुख अंतरराष्ट्रीय खेल शासी निकायों की आलोचना की गई।

सन्दर्भ
-------

1. ↑  Chappelet, J.-L. (2008). *The International Olympic Committee and the Olympic System : the governance of world sport* (PDF). London: Routledge. आई॰ऍस॰बी॰ऍन॰ 978-0-203-89317-3. मूल से 2022-10-09 को पुरालेखित (PDF). अभिगमन तिथि 18 April 2021.
2. ↑  "How we recognise sports". *Sport England*. मूल से 22 December 2012 को पुरालेखित. अभिगमन तिथि 10 November 2012.
3. ↑  Amis, Lucy (May 2014). "Sports Governing Bodies and Human Rights" (PDF). *Institute for Human Rights and Business (IHRB)* (अंग्रेज़ी में). मूल से 2022-10-09 को पुरालेखित (PDF). अभिगमन तिथि April 18, 2021.
***सरहदें*** एक भारतीय टेलीविजन श्रृंखला है जो ज़ी टीवी पर प्रसारित होती है। यह कहानी दो देशों में रहने वाले लोगों के बीच समानता बताती है। इसके अलावा, जब यह ऑन-एयर था तब इसने कई पुरस्कार जीते, जैसे कि भारतीय टेलीविजन अभिनेता गोविंद नामदेव ने 2002 में इंडियन टेली अवार्ड्स में अपनी भूमिका "केदार नाथ" के लिए "नकारात्मक भूमिका में सर्वश्रेष्ठ अभिनेता" का पुरस्कार जीता श्रृंखला का निर्माण यूटीवी सॉफ्टवेयर कम्युनिकेशंस द्वारा किया गया था और यह कुआलालंपुर, मलेशिया की पृष्ठभूमि पर आधारित थी। जिस समय यह ऑन एयर हुआ था, उस समय इसकी औसत टीआरपी 1.5 थी।

अवलोकन
------

सरहदें एक भारतीय लड़की और एक पाकिस्तानी लड़के की प्रेम कहानी है जो कुआलालंपुर में पढ़ाई के दौरान एक-दूसरे से प्यार करने लगते हैं। गलत पहचान के कारण वे एक हो जाते हैं लेकिन धर्म और प्रतिबंध उनके प्यार पर हावी हो जाते हैं। अब सवाल यह है कि क्या भारत और पाकिस्तान वापस जाने पर उनके माता-पिता उनके रिश्ते को स्वीकार कर पाएंगे? क्या समाज कभी उनके प्यार को मंजूरी देगा, क्योंकि वे अलग-अलग धर्म और दुश्मन पड़ोसी देशों से हैं।

कलाकार
------

* चांदनी के रूप में स्मिता बंसल
* अमन के रूप में आमिर बशीर
* अन्नू के रूप में हुसैन कुवाजेरवाला
* केदारनाथ के रूप में गोविंद नामदेव
* राजेश के रूप में वकार शेख
* सोहेल के रूप में रवि गोसाईं
* कुलजीत रंधावा
* किश्वर मर्चेंट
* शगुफ्ता अली
* अली असगर
* सुरेंद्र पाल
* सुधा शिवपुरी
* अमर तलवार
* होमी वाडिया
* कुसुमित सना

संदर्भ
------

1. ↑  "Sarhadein: 'Hum Ek Hain'". Tribune India. 2001-10-28.
2. ↑  "The Indian Telly Awards 2002 Winners". Indian Telly Awards. 2002. मूल से 21 दिसंबर 2008 को पुरालेखित. अभिगमन तिथि 20 अगस्त 2023.
3. ↑  "UTV hopes three new shows on Zee hit the mark". Indian Television Dot Com. 2001-10-01.
एक **उत्पादक मूल्य सूचकांक** (पीपीआई) एक मूल्य सूचकांक है जो घरेलू उत्पादकों द्वारा उनके उत्पादन के लिए प्राप्त कीमतों में औसत परिवर्तन को मापता है। खर्च के हिस्से के रूप में निर्मित वस्तुओं में लगातार गिरावट से इसका महत्त्व कम हो रहा है।

संबंधित उपाय
------------

कई देश जो अब उत्पादक मूल्य सूचकांक की रिपोर्ट करते हैं, पहले थोक मूल्य सूचकांक की सूचना देते थे।

दुनिया भर में पीपीआई
--------------------

### संयुक्त राज्य अमेरिका

अमेरिका में, PPI को 1978 तक थोक मूल्य सूचकांक या WPI के रूप में जाना जाता था। PPI श्रम सांख्यिकी ब्यूरो द्वारा प्रकाशित सांख्यिकीय डेटा की सबसे पुरानी निरंतर प्रणालियों में से एक है, साथ ही सबसे पुराने आर्थिक समय में से एक है। संघीय सरकार द्वारा संकलित शृंखला। सूचकांक की उत्पत्ति 1891 के अमेरिकी सीनेट के प्रस्ताव में पाई जा सकती है, जो वित्त पर सीनेट समिति को "आयात और निर्यात, वृद्धि, विकास, उत्पादन और कृषि और विनिर्मित वस्तुओं की कीमतों पर टैरिफ कानूनों के प्रभावों की जांच करने के लिए अधिकृत करती है। देश और विदेश में"।

### भारत

भारतीय थोक मूल्य सूचकांक (WPI) पहली बार 1902 में प्रकाशित हुआ था, और अब यह CPI का उपयोग करता है। पीपीआई अभी तक भारत में तैयार नहीं किया गया है।थोक मूल्य सूचकांक’ को ‘उत्पादक मूल्य सूचकांक’ में बदलने की तैयारी कर रहा है।

यह सभी देखें
------------

* उपभोक्ता मूल्य सूचकांक
* मुद्रा स्फ़ीति
* प्रतिस्थापन

बाहरी कड़ियाँ
-------------

* उत्पादक मूल्य सूचकांक - डेटा - आर्थिक संकेतक
* चीन के उत्पादक मूल्य सूचकांक में गिरावट
* आईएमएफ पीपीआई मैनुअल
* यूनाइटेड स्टेट्स पीपीआई होमपेज
* यूएस पीपीआई आंकड़े प्राप्त करें
* ऐतिहासिक पीपीआई रिलीज
* फ्रेंच पीपीआई रचना और विकास Archived 2016-06-25 at the Wayback Machine

संदर्भ
------

1. ↑  "मुद्रास्फीति का आकलन". मूल से 25 मार्च 2022 को पुरालेखित. अभिगमन तिथि 20 मार्च 2022.
2. ↑  "निर्माता कीमतें". मूल से पुरालेखित 13 दिसंबर 2010. अभिगमन तिथि 18 मई 2022.सीएस1 रखरखाव: BOT: original-url status unknown (link)
3. ↑  "निर्माता मूल्य सूचकांक". अभिगमन तिथि 18 मई 2022.
4. ↑  "बड़ी कंपनियों के दबाव में उत्पादक मूल्य सूचकांक नहीं ला पाई सरकार". अभिगमन तिथि 30 मई 2021.
5. ↑  "नई WPI श्रृंखला: भारत अर्थव्यवस्था में वास्तविक मूल्य दबाव को बेहतर ढंग से मापने के लिए उत्पादक मूल्य सूचकांक की अवधारणा की ओर बढ़ता है". वित्तीय एक्सप्रेस. अभिगमन तिथि 13 मई 2017.
6. ↑  "भाषण और साक्षात्कार - "मैंने कई बार कहा है कि मुद्रास्फीति एक भयावह जानवर है।"". अभिगमन तिथि 14 जनवरी 2010.
7. ↑  "थोक मूल्य सूचकांक' को 'उत्पादक मूल्य सूचकांक' में बदलने की तैयारी कर रहा है।". अभिगमन तिथि 14 मई 2017.
**उत्सर्जन सिद्धांत** (अंग्रेज़ी: Emission theory) को विशिष्ट आपेक्षिकता सिद्धांत का प्रतिस्पर्ध्दा सिद्धांत भी कहा जाता है, क्योंकि यह सिद्धांत भी माइकलसन मोर्ले प्रयोग के परिणामों को समझाने में सक्षम रहा था। उत्सर्जन सिद्धांत प्रकाश संचरण के लिए कोई प्रधान निर्देश तंत्र नहीं होने के कारण आपेक्षिकता सिद्धांत का पालन करते हैं, लेकिन ये सिद्धांत निश्चरता अभिगृहीत के स्थान पर स्रोत के सापेक्ष उत्सर्जित प्रकाश का प्रकाश के वेग *c* लेते हैं। अतः उत्सर्जन सिद्धांत सरल न्यूटनीय सिद्धांत के साथ विद्युतगतिकी और यांत्रिकी को जोड़ती है। यद्दपि यहाँ वैज्ञानिक मुख्यधारा के बाहर इस सिद्धांत के समर्थक अब तक भी हैं, यह सिद्धांत अधिकांश वैज्ञानिकों द्वारा अन्त में उपयोग रहित माना जाता है।

इतिहास
------

उत्सर्जन सिद्धांतो से सबसे अधिक नाम आइज़क न्यूटन का नाम जोड़ा जाता है।

उत्सर्जन सिद्धांत के खण्डन
--------------------------

उत्सर्जन सिद्धांतों को परखने के लिए यह व्यवस्था डी सिटर (de Sitter) द्वारा प्रस्तावित की गई:

{\displaystyle c'=c\pm kv\,}
यहाँ *c* प्रकाश का वेग, *v* स्रोत का वेग, *c*′ प्रकाश का परिणामी वेग है और *k* एक नियतांक है जिसका मान ० से १ के मध्य हो सकता है और यह स्रोत के क्षत्र पर निर्भर करता है। विशिष्ट आपेक्षिकता सिद्धांत व स्थिर ईथर के अनुसार *k*=0 होता है जबकि उत्सर्जन सिद्धांत के अनुसार यह मान 1 तक हो सकता है। अनेक भौमिक प्रयोग बहुत लघु दूरियों पर किये गये, जहाँ कोई ईथर घसीटने अथवा कोई अन्य प्रभाव प्रभावी ना हो और पुनः परिणामों में यही प्रदर्शित हुआ कि प्रकाश का वेग स्रोत पर निर्भर नहीं करता, परिणामस्वरूप उत्सर्जन सिद्धान्तों का खण्डन हो गया।

### खगोलीय स्रोत

विलियम डी सिटर का उत्सर्जन सिद्धांत के खण्डन के लिए तर्क।
डेनियल फ्रॉस्ट कॉम्सटोक व विलियम डी सिटर ने १९१० में लिखा कि द्वि-तारा सम्बन्धी सिद्धन्त कुछ सही प्रतीत हो रहा है, निकट आ रहे तारे से उत्सर्जित प्रकाश अपने सहचर से उत्सर्जित प्रकाश से तेज गति से आगे बढना चाहिए और इससे आगे निकल जाना चाहिए। इन परिस्थितियों में तारक तन्त्र का चित्र एकदम एक दूसरे को पार करते हुए होनी चाहिए। डी सिटेर के अपने अध्ययन में पाया कि कोई भी तारा तन्त्र इस चरम प्रभाव जैसा व्यवहार नहीं करता, व्यापक रूप से यह ॠत्जियन सिद्धान्त का अन्त माना गया जहाँ {\displaystyle k<2\times 10^{-3}}.

### भौमिक स्रोत

### व्यतिकरणमापी

### अन्य खण्डन

सन्दर्भ
-------

* आइज़क न्यूटन, फिलासफी नेचुरालिस् प्रिंसिपिया मैथेमैटिका।
* आइज़क न्यूटन, ऑप्टिक्स (Opticks)

1. ↑  Fox, J. G. (1965), "Evidence Against Emission Theories", *American Journal of Physics*, **33** (1): 1–17, डीओआइ:10.1119/1.1971219, बिबकोड:1965AmJPh..33....1F.
2. ↑  Brecher, K. (1977), "Is the speed of light independent of the velocity of the source", *Physical Review Letters*, **39** (17): 1051–1054, डीओआइ:10.1103/PhysRevLett.39.1051, बिबकोड:1977PhRvL..39.1051B.
3. 1 2  De Sitter, Willem (1913), "On the constancy of the velocity of light", *Proceedings of the Royal Netherlands Academy of Arts and Sciences*, **16** (1): 395–396
4. ↑  Comstock, Daniel Frost (1910), "A Neglected Type of Relativity", *Physical Review*, **30** (2): 267
5. ↑  De Sitter, Willem (1913), "A proof of the constancy of the velocity of light", *Proceedings of the Royal Netherlands Academy of Arts and Sciences*, **15** (2): 1297–1298
**द्रास** भारत के लद्दाख़ केन्द्रशासित प्रदेश के करगिल ज़िले में स्थित एक बस्ती है। ३,२३० मीटर (१०,९९० फ़ुट) पर बसा हुआ यह क़स्बा १६,००० से २१,००० फ़ुट के पहाड़ों से घिरा हुआ है। द्रास वादी ज़ोजिला दर्रे के चरणों में है और कश्मीर से लद्दाख़ जाने के लिये यहाँ से गुज़रना पड़ता है, जिस कारणवश इसे 'लद्दाख़ का द्वार' भी कहा जाता है।

इतिहास
------

जम्मू और कश्मीर की रियासत (1846-1947) में, द्रास लद्दाख वज़रात की कारगिल तहसील का हिस्सा था। 

1947-48 में पाकिस्तान द्वारा आक्रमण के दौरान, प्रबलित गिलगित स्काउट्स, पाकिस्तान चले गए, 10 मई 1948 को कारगिल क्षेत्र पर हमला किया। भारतीय सेना, जो अब तक कश्मीर की रक्षा के प्रभारी थी, ने सुदृढीकरण भेजा। हालांकि, वे समय पर द्रास नहीं पहुंच सके और 6 जून 1948 को द्रास गिलगित स्काउट्स द्वारा कब्जा कर लिया। कारगिल और स्कार्दू भी कम में कब्जा कर लिया। [६] नवंबर 1948 में, भारतीय सेना ने टैंक द्वारा समर्थित ऑपरेशन बाइसन को लॉन्च किया, और द्रास और कारगिल को कब्जा कर लिया। हालांकि, स्कर्दू पाकिस्तान के नियंत्रण में रहा। [,] 1949 की युद्धविराम रेखा द्रास से उत्तर में 12 किमी दूर है।.

युद्ध विराम रेखा को 1972 के शिमला समझौते में नियंत्रण रेखा का नाम दिया गया था, जिसके द्वारा भारत और पाकिस्तान लाइन का सम्मान करने के लिए सहमत हुए।

हालाँकि, 1999 के शुरुआती महीनों में, पाकिस्तानी सैनिकों ने मुजाहिदीन के रूप में मुखबिरी करते हुए, इस इलाके में घुसपैठ की और द्रास और राजमार्ग को देखने वाली चोटियों पर नियंत्रण कर लिया, विशेष रूप से टोलोलिंग में, द्रास से 4 किमी और द्रास से 8 किमी दूर टाइगर हिल। उन्होंने द्रास और राजमार्ग पर तोपखाने की आग का निर्देशन किया, जिससे कारगिल युद्ध हुआ। भारतीय सेना ने टोलिंग और टाइगर हिल चोटियों को जुलाई 1999 तक साफ कर दिया।

दुनिया का दूसरा सबसे ठंडा बसेरा
-------------------------------

यह भारत के सबसे ठंडे शहरों में से है और सर्दियों में यहाँ तापमान −४५ °सेन्टिग्रेड तक गिर जाता है और −६० °सेन्टिग्रेड तक मापा गया है। कई स्रोतों के अनुसार साइबेरिया के बाद यह दुनिया का दूसरा सबसे सर्द मानवी बसेरा है।

लोग
---

लद्दाख़-करगिल क्षेत्र में होने के बावजूद द्रास के लोग अधिकतर हिन्द-आर्य जाति की दार्दी उपशाखा के हैं और शीना भाषा नाम की एक दार्दी भाषा बोलते हैं। मुस्लिम बहुसंख्यक हैं लेकिन कुछ बौद्ध धर्मी भी यहाँ रहते हैं।

इन्हें भी देखें
---------------

* कारगिल ज़िला
* लद्दाख़

सन्दर्भ
-------

1. ↑  Swami, Praveen (11 August 2000). "Pakistan still occupies key Dras point". *The Hindu Business Line*. अभिगमन तिथि 29 September 2017.
2. ↑  Sarina Singh, "India: Lonely Planet Guide", Lonely Planet, 2003, ISBN 1-74059-421-5.
3. ↑  Rediscovery of Ladakh Archived 2013-05-28 at the Wayback Machine, H. N. Kaul, Indus Publishing, 1998, ISBN 81-7387-086-1, 9788173870866, *... With its altitude of 10000 ft. above the sea, Dras is considered to be the second coldest inhabited place in the world after Siberia where mercury sinks as low as -40°C during winter, though it has also recorded a low of -60°C ...*
4. ↑  Many people come, looking, looking Archived 2013-05-28 at the Wayback Machine, Galen A. Rowell, Ed Reading, Mountaineers, 1980, ISBN 0-916890-86-4, 9780916890865, *... the bleak village of Dras, reportedly the second coldest place in Asia with recorded temperatures of -80°F ...*
5. ↑  Page 4. Rambirpur (Drass) Archived 2012-10-01 at the Wayback Machine, Censusindia.gov.in, Accessed 2012-06-15
**न्यायालयिक विज्ञान** (फॉरेंसिक साइंस) वह वैज्ञानिक अनुशासन है जिसमे भौतिक साक्ष्य की जांच, मान्यता, निश्चयीकरण और मूल्यांकन किया जाता है। यह सामान्य विज्ञान के नियम एवम सिधांत को कानून के प्रयोग के उपयुक्त बनाने का विज्ञान है। अपराध अनुसंधान के क्षेत्र में इसका बहुत महत्व है।

सिद्धांत
--------

न्यायालयिक विज्ञान के नियम एवम सिधांत निम्न है:-

### वैयाकित्ता का नियम (Law of individuality)

- सभी वस्तु, प्राकर्तिक या मानव द्वारा निर्मित की गई, अपने आप में विशिष्ट होती है और किसी और वस्तु के शत प्रतिशत सामान्य नही हो सकती! यह तक की जुडवा लोगो की भी हर एक चीज़ सामान्य नही होती! वैयाकित्ता का नियम बहुत से शेत्रो में जांचा गया है और यह न्यायालयिक विज्ञान के शेत्र में अत्यधिक महत्व रखता है।
### विनिमय का सिधांत (Principle of Exchange)

संपर्क में आने पर दो वस्तुओ में आदान-प्रदान होता है! इसके अनुसार जब भी कोई अपराधी किसी भी वस्तु, किसी पीड़ित मनुष्य या आस पास के संपर्क में आएगा तो सदेव अपने चिन्ह छोडके जाएगा और आस पास के स्थल से कुछ चिन्ह ले जाता है! इन चिन्हों की जांच और पहचान करके संदिग्ध अपराधी का पता लगाया जा सकता है! यह सिधांत सबसे पहले फ्रांस के वैज्ञानिक सर अद्मोंद लोकार्द ने दिया था तभी इस सिधांत को "लोकार्द प्रिन्सिप्ले ऑफ़ एक्सचेंज ( locard principle of Exchange) के नाम से भी जाना जाता है|

### प्रगतिशील परिवर्तन का नियम (Law of Progressive Change)

यह नियम यह दर्शाता है की समय के साथ-साथ हर वस्तु में परिवर्तन होते है। यह नियम न्यायालयिक विज्ञान में बहुत महत्व रखता है क्यूंकि अपराधी हो या अपराध स्थल या फिर आस पास की वस्तुए, समय के साथ शिग्र्हा ही परिवर्तित हो जाती है|

### तुलना का सिधांत (Law of Comparison)

"केवल एक जैसी वस्तुओ की तुलना की जा सकती है",अर्थात किसी भी वस्तु की किसी और वस्तु से तुलना करनी हो तो एक जैसा दिखने वाला अर्थात देखने पर एक सामान लगने वाली वस्तु से ही की जाएगी।

### विश्लेषण का सिद्धान्त (Law of Analysis)

इस सिद्धान्त का मतलब यह है की परीक्षण और जांच के लिए भेजा गया नमूना जितना अच्छा होता है, उतने ही अच्छे उसके परिणाम आते है ! इसलिए घटना स्थल पर पाए गए भौतिक साक्ष्यो का अच्छे से संग्रहण और सुरक्षा की जानी चाहिए ताकि वह जांच और परिक्षण होने तक ख़राब न होए |

### संभावना का सिधांत (Law of Probability)

प्रत्येक प्रकार की पहचान, निश्चित व् अनिश्चित, हमेशा सम्भावना के सिद्धांत द्वारा ही की जाती है|

### परिस्थितिजन्य तथ्यों का नियम ( Law of Circumstantial facts)

इस सिद्धांत के अनुसार परिस्थ्तिजनक साक्ष्य किसी की भी मौखिक गवाही से अधिक महत्वपूर्ण होते है। परिस्थ्तिजनक सक्शो को झुठलाया नहीं जा सकता है। यह सिद्धांत इस चिंतन पर आधारित है कि व्यक्ति झूठ बोल सकता है किंतु तथ्य नहीं।

सन्दर्भ
-------

1. ↑   Roth, Alex. "Jury begins deliberations: Prosecutor says victim has pointed to her killer," San Diego Union-Tribune, 9 August 2002.
2. ↑  "A Single Strand," Court TV, photogallery, evidence28, no date.
3. ↑   Epler, Kimberly. "Hair in Westerfield home similar to Danielle's," North County Times, 24 June 2002

संबंधित लेख
-----------

मुख्य लेख: न्यायिक विज्ञान
धौलपुर में महाराज राणा उदयभानु सिंह की छत्री
**राणा उदयभानु सिंह** (12 फरवरी 1893 – 22 अक्टूबर 1954) धौलपुर के महाराजा थे, जिसके बाद राज्य का भारत संघ में विलय हो गया। वह जाटों के बमरौलिया गोत्र से थे। उदयभानु अपने भाई राणा राम सिंह के उत्तराधिकारी बने, जिनकी 1911 में बिना किसी समस्या के मृत्यु हो गई। उदयभानु को 9 अक्टूबर 1913 को पूर्ण सत्तारूढ़ अधिकार प्राप्त हुए।

उन्होंने मेयो कॉलेज , अजमेर में शिक्षा प्राप्त की और बाद में देहरादून में इंपीरियल कैडेट कोर में शामिल हो गए।

धौलपुर का अंतिम शासक
--------------------

वह धौलपुर के अंतिम शासक थे, और 1931 में गोलमेज सम्मेलन में एक प्रतिनिधि के रूप में कार्य किया। 1947 में भारत की स्वतंत्रता के बाद, महाराजा राणा उदयभानु सिंह ने 7 अप्रैल 1949 को धौलपुर को भारत संघ में शामिल कर लिया। धौलपुर को तीन पड़ोसी राज्यों में मिला दिया गया था।. भारत संघ के भीतर मत्स्य संघ बनाने के लिए, जिसमें से उन्हें राजप्रमुख बनाया गया था, लेकिन बाद में संघ को कई अन्य ऐसे संघों के साथ मिलाकर वर्तमान राजस्थान राज्य बनाया गया।

सिंह की मृत्यु 61 वर्ष की आयु में 43 साल के शासनकाल के बाद 22 अक्टूबर 1954 को हुई थी। उनका उत्तराधिकारी उनके पोते हेमन्त सिंह थे, जो धौलपुर के नाममात्र के महाराजा थे।

निजी जीवन
---------

अप्रैल 1911 में, सिंह ने जींद राज्य में बदरूखान के सरदार या सरदार शमशेर सिंह की बेटी मालवेंद्र कौर (15 जनवरी 1893 - 12 दिसंबर 1981) से शादी की। दंपती की एक ही बेटी थी:

उर्मिला देवी (1924-1997) 1944 में विवाहित प्रताप सिंह नाभा (1919-1995; आर। 1928-1971)। और उसके तीन बेटे और एक बेटी थी, जिसमें दूसरा बेटा भी था।

* हेमन्त सिंह

सन्दर्भ
-------

* अजय कुमार अग्निहोत्री (1985): "गोहद के जतन का इतिहास" (हिंदी)
* नाथन सिंह (2004) : "जाट इतिहास"
* जाट समाज, आगरा: अक्टूबर-नवंबर 2004
* नाथन सिंह (2005): सुजस प्रबंधन (गोहद के शासकों की वीर गाथा - कवि नाथन द्वारा), जाट वीर प्रकाशन ग्वालियर)

|  |
| --- |
| उदयभानु सिंह **बमरौलिया राजवंश****जन्म:** 12 फ़रवरी 1893  **मृत्यु:** 22 अक्टूबर 1954 |
| राजसी उपाधियाँ |
| पूर्वाधिकारीराम सिंह | **धौलपुर के महाराज राणा** | उत्तराधिकारीराजशाही समाप्त कर दी गई(भारत गणराज्य के भीतर विलय) |
| Titles in pretence |
| पूर्वाधिकारीकोई नहीं | **— TITULAR —*****धौलपुर के महाराज राणा*** | उत्तराधिकारीहेमन्त सिंह |
**उदयराज हिन्दू इंटर कॉलेज**  उत्तराखंड राज्य के काशीपुर, उधमसिंहनगर जिले में स्थित सबसे पुराने इंटर कॉलेजों में से एक है। यह औंधा नागनाथ मन्दिर के निकट मानपुर मार्ग पर स्थापित है। इस कॉलेज को कुमाऊं के चंद राजवंश के  राजा उदय राज प्रताप सिंह द्वारा १९१४ में स्थापित किया गया था। 
राजा करन चंद राज सिंह इस काॅलेज के संघरक्षक है तथा चंद वंशी राजा भी हैं  और यह उनकी माता के नाम से स्थापित एक न्यास द्वारा ही संरक्षित है। इस न्यास के प्रथम सचिव पं.गोविंद बल्लभ पंत, प्रथम मुख्य मंत्री, उत्तर प्रदेश थे। इसके लिये भूमि राजा उदय प्रताप राज सिंह ने दान में दी थी। 

यहां का शिक्षा माध्यम हिन्दी है। अपने आरम्भिक दिनों में यह एक सह-शिक्षा कॉलेज था, हालांकि काशीपुर में ही एक सरकारी गर्ल्स इंटर कॉलेज के उद्घाटन के बाद से लड़कों के कॉलेज में परिवर्तित कर दिया गया। पहले यह यूपी शिक्षा बोर्ड से संबद्ध किया गया था किन्तु नये राज्य के गठन उपरान्त इसे अब उत्तराखंड बोर्ड से संबद्ध  कर दिया गया है। विद्यालय कक्षा ६ से कक्षा १२ तक शिक्षा उपलब्ध कराता है। इस महाविद्यालय की कुमाऊं के कालिजों में बहुत ही अच्छी मान्यता और प्रतिष्ठा है।  उदयराज हिन्दू इंटर काॅलेज में उन्नत हाई-टेक प्रयोगशालाओं में जीव विज्ञान प्रयोगशाला, भौतिक विज्ञान प्रयोगशाला, रसायन विज्ञान प्रयोगशाला, सामाजिक विज्ञान प्रयोगशाला के साथ, उच्च योग्य शिक्षकों की भी उपस्थिति है ।

उल्लेखनीय पूर्व छात्र
---------------------

* मुहम्मद आसिफ अली, (पूर्व छात्र)
* अतुल कुमार, एट अल. (पूर्व छात्र)

सन्दर्भ
-------

1. 1 2  "Uday Raj Hindu Inter College School". *नेबरहुड इन्फ़ो* (अंग्रेज़ी में). मूल से 17 जुलाई 2018 को पुरालेखित.
2. ↑  "UDAI RAJ HINDU INTER COLLEGE KASHIPUR". *स्कूल्सवर्ल्ड.इन* (अंग्रेज़ी में). मूल से 17 जुलाई 2018 को पुरालेखित.

बाहरी कड़ियाँ
-------------

* काशीपुर के उदयराज हिन्दू इंटर कॉलेज में वैक्सीनेशन शुरू - दैनिक जागरण
गंजबसौदा के पास स्थित उदयपुर का शिव मन्दिर
**उदयादित्य** **पंवार** या पोवार , मालवा का राजा था जिसने जयसिंह के बाद राजधानी से मालवा पर राज किया। चालुक्यों से संघर्ष पहले से ही चल रहा था और उसके आधिपत्य से मालवा अभी हाल ही अलग हुआ था जब उदयादित्य लगभग १०५९ ई. में गद्दी पर बैठा। मालवा की शक्ति को पुन: स्थापित करने का संकल्प कर उसने चालुक्यराज कर्ण पर सफल चढ़ाई की। कुछ लोग इस कर्ण को चालुक्य न मानकर कलचुरि लक्ष्मीकर्ण मानते हैं। इस संबंध में कुछ निश्चयपूर्वक नहीं कहा जा सकता। इसमें संदेह है कि उदयादित्य ने कर्ण को परास्त कर दिया। उदयादित्य का यह प्रयास परमारों का अंतिम प्रयास था और ल. १०८८ ई. में उसकी मृत्यु के बाद परमार वंश की शक्ति उत्तरोत्तर क्षीण होती गई। उदयादित्य की अभिलेखों में भोज का 'बंधु' कहा गया है। कुछ आश्चर्य नहीं जो वह परमारों की दूसरी शाखा का रहा हो। उदयपुर और नागपुर के अभिलखों में इसका उल्लेख राजा भोज के उत्तरधिकारी के रूप में हुआ है।

उत्तराधिकारी
------------

उदयादित्य के तीन पुत्र थे ।
**प्रथम लक्ष्मनदेव**
**द्वितीय नरवर्मन** तथा
**तृतीय जगदेव पंवार**
पिता उदयादित्य के राजकाल में ही लक्ष्मनदेव मालवा के दख्खन की उपराजधानी नगरधन (रामटेक नागपुर समिप) से इस प्रदेश का सुबेदार था। उदयादित्य की मृत्यु १०८६ इसा में हुई। उदयादित्य के मृत्यु पश्चयात धार राजसिंहासन पर नरवर्मनदेव का राज्याभिषेक हूआ और उसने मालवा प्रांत पर ११३३ तक राज किया।

सन्दर्भ
-------

1. ↑   Archived 2018-04-23 at the Wayback Machine.
विभिन्न प्रकार के उपकला ऊतक
प्राणियों के शरीर की बाहरी सतह और शरीर के अन्दर स्थित विभिन्न अंगों के बाहरी तथा भीतरी सतह का निर्माण करने वाले ऊतक को **उपकला ऊतक** (epithelium) कहते हैं।

BY-JR COBRA

परिचय
-----

उपकला (एपिथीलियम) एक अत्यंत महीन और चिकनी झिल्ली है जो शरीर के भीतरी समस्त अंगों के बाह्य पृष्ठों को आच्छादित किए हुए है। इसी का दूसरा रूप शरीर के कुछ खोखले विवरों के भीतरी पृष्ठ को ढके रहता है, जिसे अंतर्कला कहा जाता है।

उपकाला शरीर का एक विशिष्ट ऊतक है जो अंगों का आच्छादन करके उनकी रक्षा करता है। इसके अक्षुण्ण रहने से जीवाणु भीतर प्रवेश नहीं कर पाते। यह कला समस्त पाचनप्रणाली, मुख से लेकर मलद्वार तक को, आच्छादित किए हुए है। यही कला इसके भीतरी पृष्ठ को आच्छादित करती हुई ग्रंथिक उपकला का रूप ले लेती है और प्रणाली की भित्तियों में घुसकर पाचक रसोत्पादक ग्रंथिंयाँ बन जाती है। शरीर में जिनी भी प्रणालियाँ या नलिकाएँ हैं, जैसे श्वासनाल तथा प्रणालिकाएँ, रक्तवाहिनियाँ, रसवाहिनियाँ आदि, सब उपकला से आच्छादित हैं। इसकी कोशिकाएँ एक दूसरे के अत्यंत निकट रहती हैं।

प्रकार
------

इसके विशेष प्रकार ये हैं : 

(1) शल्की उपकला, इस प्रकार के उत्तक पतली और चपटी होती है, इसके मध्य में चपटा केंन्द्रक पाया जाता है॥ जैसे- आहारनली,मुँह का अस्तर

(2) स्तंभाकार उपकला, जिसके कोषाणु स्तंभ के समान होते हैं। आमाशय तथा आंत्र का भीतरी पृष्ठ इसी उपकला से ढका हुआ है। स्तम्भकार उपकला में केन्द्रक तल पर स्थित जाता है

(3) ग्रंथिक उपकला, जो आंत्र की भित्तियों में रक्तग्रंथियों में रूपांतरित हो जाती है। यह स्तंभाकार कला का ही एक रूप है। 

(4) रोमिकामय उपकला (एपिथिलियम ), जिसकी कोशिकाएँ स्तंभाकार उपकला के ही समान होती हैं, किंतु उनकी चपटे सिरे से, जो प्रणाली की ओर रहता है, सूक्ष्म बाल सरीखे तंतु निकले रहते हैं। ये क्रिया करे समय उसी प्रकार लहराते हैं, जैसे खेत में लगे गेहूँ या जौ की बातें वायुप्रवाह से लहराती हैं। इस क्रिया का प्रयोजन प्रणाली में प्रविष्ट पदार्थों को बाहर निकालना होता है। यह उपकला समस्त वसा प्रणाली को भीतर से आच्छादित किए हुए है। 

(5) संवेदनिक उपकला का काम संवेदना को ले जाना है। यह भी स्तंभाकार उपकला का एक रूप है। भीतरी कर्ण, जिह्वा के स्वादकोष, तथा कहीं-कहीं चर्म में, इस उपकला के कोशिकासमूह मिलते हैं।
**दिल की बाज़ी** 1993 में बनी हिन्दी भाषा की फिल्म है। इसका निर्देशन अनिल गाँगुली ने किया और मुख्य भूमिकाओं में अक्षय कुमार, अविनाश वाधवन और आयशा जुल्का हैं।

संक्षेप
-------

अजय (अविनाश वाधवन) समृद्ध बिगड़ैल है। वह आशा (फरहीन) से प्यार करता है, जो अपने परिवार की सभी जिम्मेदारियों को अपने कंधों पर रखी हुई है। विजय (अक्षय कुमार) एक मध्यम वर्ग का व्यक्ति है जो नौकरी की तलाश में है और आरती (आयशा जुल्का) से प्यार करता है। अजय और विजय एक दूसरे से नफरत करते हैं। आरती के पिता विजय को उसी कंपनी में नौकरी दिलवाते हैं जहां वह काम कर रहे थे। वह इस तथ्य से अनजान होते हैं कि वह अजय के पिता की कंपनी है। अजय फिर विजय को निकालने की कोशिश करता है, लेकिन हर बार विफल रहता है। फिर पता चलता है कि अजय और विजय सौतेले भाई हैं। विजय के पिता ने उसकी मां, निर्मला देवी (राखी) को अजय की मां से शादी करने के लिए छोड़ दिया था। वह अजय को सच्चाई बताते हैं और उससे वादा करते हैं कि वह उसके भाई और उसकी मां से मिलेंगे और उन्हें संपत्ति में बराबर हिस्सा देंगे। 

इस बीच, विजय को पता चलता है कि अजय उसका सौतेले भाई है और वह अपनी मां के लिए बदला लेना चाहता है। अजय को नष्ट करने के लिए वह अजय के प्रतिद्वंद्वियों के साथ हाथ मिलाता है। फिर वह अजय की उसकी माँ के साथ बातचीत को सुनता है जहां वह कहता है कि वह अपनी आधी संपत्ति को अपने सौतेले भाई और मां को देना चाहता है। जिसे वह इतने दिनों तक ढूंढने की कोशिश कर रहा था। विजय को फिर अपनी गलती महसूस होती है और वह अजय को माफ कर देता है। अंत में कुछ गुंडे अजय की माँ पर हमला करते हैं और भोगिलाल से बदला लेते हैं, जिसने अजय के दादा को मार डाला था। दोनों भाई इतने सालों बाद एकजुट हो जाते हैं। कहानी अजय की मां के मरने से समाप्त होती है जो निर्मला देवी से उनके दोनों बेटों को स्वीकार करने के लिए कहती हैं। तब सब एक परिवार के रूप में एक साथ रहते हैं।

मुख्य कलाकार
------------

* अविनाश वाधवन - अजय वेंकट कश्यप
* अक्षय कुमार - विजय
* आयशा जुल्का - आरती
* राखी - निर्मला देवी
* फरहीन - आशा
* परेश रावल - संतोष कुमार / भोगिलाल
* लक्ष्मीकांत बेर्डे - मोहन मुरली
* अनुपम खेर - दौलतराम
* नवीन निश्चल - विश्वनाथ कश्यप
* अंजू महेन्द्रू - ललिता वेंकट कश्यप
* अजीत वाच्छानी - वकील वाच्छानी
* सुरेश चटवाल - सुरेश
* अनु कपूर - बिहारी
* राम मोहन - वासू काका
* दिनेश हिंगू - टैक्सी चालक
* विजू खोटे - हवलदार

संगीत
-----

सभी रामलक्ष्मण द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "तुम साज छेड़ो मैं गीत गाऊँ" | रविन्दर रावल | लता मंगेशकर | 6:23 |
| 2. | "रुक भी जाओ जाना दिल को" | शैली शैलेन्द्र | उदित नारायण, लता मंगेशकर | 5:31 |
| 3. | "आगरे से आई हो या आई बरेली से" | देव कोहली | अमित कुमार | 5:51 |
| 4. | "ये बादल आसमान पे क्यों" | शैली शैलेन्द्र | लता मंगेशकर, एस॰ पी॰ बालासुब्रमण्यम | 5:21 |
| 5. | "शादी करूँगी" | देव कोहली | अलका याज्ञनिक, अमित कुमार | 6:28 |
| 6. | "कितनी सर्दी पड़ गई" | रविन्दर रावल | अलका याज्ञनिक, उदित नारायण | 4:31 |
| 7. | "बुड्ढा क्या जवानों से कम है" | देव कोहली | अलका याज्ञनिक | 5:11 |

बाहरी कड़ियाँ
-------------

* *दिल की बाज़ी*  इंटरनेट मूवी डेटाबेस पर
राष्ट्रीय समर स्मारक
राष्ट्रीय समर स्मारक
**राष्ट्रीय समर स्मारक** या *युद्ध स्मारक* भारत सरकार द्वारा नई दिल्ली के इंडिया गेट के आसपास के क्षेत्र में अपने सशस्त्र बलों को सम्मानित करने के लिए बनाया गया एक स्मारक है। भारत के प्रधानमंत्री नरेन्द्र मोदी ने 25 फरवरी 2019 को इंडिया गेट के पास 44 एकड़ में बना नेशनल वॉर मेमोरियल राष्ट्र को समर्पित किया।

स्मारक को इंडिया गेट के पास मौजूदा *छतरी* (चंदवा) के आसपास बनाया गया है। स्मारक की दीवार को जमीन के साथ और मौजूदा सौंदर्यशास्त्र के साथ सामंजस्य स्थापित किया है। 1947-48, 1961 (गोवा), 1962 (चीन), 1965, 1971, 1987 (सियाचिन), 1987-88 (श्रीलंका), 1999 (कारगिल), और युद्ध रक्षक जैसे अन्य युद्धों में शहीदों के नाम इस प्रकार आजादी के बाद शहीद हुए १३,३०० भारतीय सैनिकों के नाम यहां पत्थरों पर लिखे गए हैं।

राष्ट्रीय युद्ध स्मारक 25 फरवरी 2019 को बनाया गया था। इसकी नींव भारत सरकार के प्रधानमंत्री श्री नरेंद्र मोदी द्वारा रखा गया। राष्ट्रीय युद्ध स्मारक हमारे उन सभी वीर को हमारे उन सभी वीरों को श्रद्धांजलि देता है जो युद्ध में अपना बलिदान दे चुके (Green wich) हैं। राष्ट्रीय युद्धस्मारक दिल्ली में स्थित इंडिया गेट पर बनाया गया है। आज इस राष्ट्रीय युद्ध स्मारक, को बने हुए 3 साल हो चुके है साथ ही 22 जनवरी 2022 को यह भी ऐलान हुआ की अमर जवान ज्योति अब से राष्ट्रीय युद्ध स्मारक में ही जलाई जाएगी और यह पूरा कार्यक्रमवायु वायु सेना के ऑफिसर बलभद्र राधाकृष्णन की अध्यक्षता में किया गया। 

राष्ट्रीय युद्ध स्मारक के आर्किटेक्चर **श्री योगेश चंद्र हसन** जी हैं। 

विशेष - राष्ट्रीय युद्ध स्मारक भारत के वीरगति प्राप्त सैनिको की स्मृति में बनाया गया है।

वास्तुकला और डिजाइन
-------------------

1960 में सशस्त्र बलों ने पहली बार एक राष्ट्रीय युद्ध स्मारक का प्रस्ताव रखा था।

राष्ट्रीय युद्ध स्मारक का मुख्य वास्तुकार *वीबी डिजाइन लैब* (*WeBe Design Lab*), चेन्नई के योगेश चंद्रहासन है। वेब डिज़ाइन लैब को वास्तुशिल्प डिजाइन की अवधारणा के लिए और परियोजना के निर्माण के समन्वय के लिए चुना गया था। 

इस हेतु एक वैश्विक डिजाइन प्रतियोगिता आयोजित की गई थी और परिणाम अप्रैल २०१७ की शुरुआत में घोषित किया गया था और चेन्नई स्थित आर्किटेक्ट्स, वीबी डिजाइन लैब के प्रस्ताव को राष्ट्रीय युद्ध स्मारक के लिए विजेता घोषित किया गया था।

चित्र दीर्घा
------------

* 
* 
* 
* 
* 
*

सन्दर्भ
-------

1. ↑  rohitashwa.mishra (२५ फरवरी २०१९). "मोदी ने कहा- सैनिकों से अन्याय हुआ, पिछली सरकार के लिए सिर्फ एक परिवार पहले था". *Dainik Bhaskar* (हिन्दी भाषा में). मूल से 25 फ़रवरी 2019 को पुरालेखित. अभिगमन तिथि २५ फरवरी २०१९.सीएस1 रखरखाव: नामालूम भाषा (link)
2. ↑  Gokhale, Nitin A. (July 11, 2014). "Fulfilling a sacred contract with the soldier". *News Warrior*. मूल से 3 सितंबर 2014 को पुरालेखित. अभिगमन तिथि 28 August 2014.
3. ↑  "National War Memorial: जानें आखिर क्यों खास है राष्ट्रीय युद्ध स्मारक, जरूरी बातें". *Times Now Hindi* (हिन्दी भाषा में). २५ फरवरी २०१९. मूल से 26 फ़रवरी 2019 को पुरालेखित. अभिगमन तिथि २५ फरवरी २०१९.सीएस1 रखरखाव: नामालूम भाषा (link)
4. 1 2  Pandit, Rajat (1 January 2019). "Delhi: War memorial ready, 60 years after it was first proposed". *The Times of India*. मूल से 3 जनवरी 2019 को पुरालेखित. अभिगमन तिथि 2019-01-30.
5. ↑  "संग्रहीत प्रति". मूल से 30 जनवरी 2019 को पुरालेखित. अभिगमन तिथि 25 फ़रवरी 2019.

बाहरी कड़ियाँ
-------------

* ७१वां गणतंत्र दिवस २०२०: **राष्ट्रीय समर स्मारक** पर पहली बार प्रधानमंत्री ने दी श्रद्धाञ्जलि
**सर्वेश्वरवाद** कारण और कार्य को अभिन्न मानता है। इसकी प्रमुख प्रतिज्ञा यह है कि ब्रह्म और ब्रह्मांड एक ही वस्तु है। नवीन काल में स्पीनोजा इस सिद्धांत का सबसे बड़ा समर्थक समझा जाता है। उसके विचारानुसार यथार्थ सत्ता एकमात्र द्रव्य, ईश्वर, की है, सारे चेतन उसके चिंतन के आकार हैं, सारे आकृतिक पदार्थ उसके विस्तार के आकार हैं।

सर्वेश्वरवाद वैज्ञानिक और धार्मिक मनोवृत्तियों के लिए विशेष आकर्षण रखता है। विज्ञान के लिए किसी घटना को समझने का अर्थ यही है उसे अन्य घटनाओं से संबद्ध किया जाए, अनुवेषण का लक्ष्य बहुत्व में एकत्व को देखना है। सर्वेश्वरवाद इस प्रवृत्ति को इसके चरम बिंदु तक ले जाता है और कहता है कि बहुत्व की वास्तविक सत्ता है ही नहीं, यह आभासमात्र है। धार्मिक मनोवृत्ति में भक्तिभाव केंद्रीय अंश है। भक्त का अंतिम लक्ष्य अपने आपकोश् उपास्य में खो देना है। अति निकट संपर्क और एकरूपता में बहुत अंतर नहीं। भक्त समझने लगता है कि उसका काम इस भ्रम से छूटना है कि उपास्य और उपासक एक दूसरे से भिन्न हैं।

मनोवैज्ञानिक और नैतिक मनोवृत्तियों के लिए इस सिद्धांत में अजेय कठिनाइयाँ हैं। हम बाहरी जगत्‌ को वास्तविक कर्मक्षेत्र के रूप में देखते हैं, इसे छायामात्र नहीं समझ सकते। नैतिक भाव समस्या को और भी जटिल बना देता है। यदि मनुष्य स्वाधीन सत्ता ही नहीं तो उत्तरदायित्व का भाव भ्रम मात्र है। जीवन में पाप, दु:ख और अनेक त्रुटियाँ मौजूद हैं सर्वेश्वरवाद के पास इसका कोई समाधान नहीं।

#### ईश्वर का अभिप्राय

पूर्वेषामापि गुरुः कालेन्नान्च्छेद्दात् ।। (उक्त सूक्ति सामवेद से बताई जाती है)
अर्थः परमात्मा (परम + आत्मा)जिसमें कर्म और गुण का संयोजन दिखता हैं आवश्यकता पूर्ति हेतु विभिन्न दैव संपदाओं(जल,वन,अग्नि) पर निर्भरता के कारण हम उन देवताओं का आराधन करते हैं।
---संड्गीत में स्वर को ईश्वर बताया गया है तो, (ईe~~+स्वर) तारतम्य सप्तक का स्वर बोला जाता है अर्थात् इईकार का स्वर जो प्रकृति मे आकाश मंडल से आता है या अनाहद नाद का लगातार बदलते हुये नये रूप में उपस्थित रहना ईश्वर के प्रत्यक्ष होने का प्रमाण है।

इन्हें भी देखें
---------------

* एकेश्वरवाद
* बहुदेववाद

बाहरी कड़ियाँ
-------------

* Arthur Peacocke, winner of the 2001 Templeton Prize and theology faculty member at Oxford University
* Christian Cadre, Panentheism Anyone?
* Dr. Jay McDaniel on Panentheism
* Biblical Panentheism: God in All Things, by Jon Zuck
* *The Nature of Love: A Theology*, Thomas Jay Oord (2010) ISBN 978-0-8272-0828-5
* Symbiotic Panentheism
* John Polkinghorne on Panentheism
* Spiritual Minded
* Panentheism Sources in Judaism compiled by Rabbi Bradley Shavit Artson[*मृत कड़ियाँ*]
बाबामोहनराम की तपोभूमि भिवाड़ी में बाबा मोहनराम का मुख्य मेला साल में दो बार होली और रक्षाबंधन की दौज को भरता है। इसके अलावा हर माह की दौज पर मेला भरता है। जिसमें बाबा की ज्योत के दर्शन करने के लिए यूपी, हरियाणा, दिल्ली और राजस्थान से श्रद्धालु आते हैं। ट्रस्ट बाबा मोहनराम काली खोली के अध्यक्ष अमर भगत के अनुसार करीब 350 साल पहले मिलकपुर गांव में रहने वाले नन्दू भगत को बाबा मोहनराम ने दर्शन दिए। बाबा मोहनराम ने नन्दू भगत को वचन दिया कि वह प्राणीमात्र की सभी समस्याओं में उनकी सेवा करे। उनके द्वारा कहे गए वचनों को वह पूरा करेंगे। यह आशीर्वाद उनके वंशजों पर भी बना रहेगा। जिसके बाद नन्दू भगत ने काली खोली बाबा के प्रकट होने वाले स्थान पर ज्योत जलाई। साथ ही मिलकपुर स्थित जोहड़ की पाल पर कुटिया बनाकर बाबा मोहनराम की भक्ति करने लगे। तब से मिलकपुर में बाबा मोहनराम का पूजास्थल बनाकर अखंड ज्योत के साथ पूजा होने लगी। बाबा के मंदिर में श्रद्धालु आने लगे। इसके बाद भिवाड़ी क्षेत्र के अलावा दूर-दराज से भी श्रद्धालु दर्शनों को आने लगे। फिलहाल लल्लू भगत की सातवीं पीढ़ी के वंशज मंदिर ट्रस्ट के पदाधिकारी के रूप में जिम्मेदारी संभाल रहे हैं। 

भिवाड़ी. काली खोल पहाड़ी पर स्थित **बाबा मोहनराम** का मंदिर।

सन्दर्भ
-------

1. ↑  "साढ़े तीन सौ साल से अराध्य है बाबा मोहनराम". *Dainik Bhaskar*. 18 मार्च 2016. अभिगमन तिथि 5 जनवरी 2021.
2. ↑  "रक्षाबंधन मेले पर ड्रोन से रहेगी पुलिस की नजर, सीसीटीवी कैमरे भी लगेंगे". *Dainik Bhaskar*. 21 अगस्त 2018. अभिगमन तिथि 5 जनवरी 2021.
3. ↑  "बाबा मोहनराम की परिक्रमा 19 को". *Dainik Bhaskar*. 12 अगस्त 2018. अभिगमन तिथि 5 जनवरी 2021.
**उपभोक्ता संरक्षण अधिनियम, 2019** () भारत सरकार द्वारा पारित एक उपभोक्ता संरक्षण कानून है जिसे देश के उपभोक्ताओं के हितों की रक्षा के लिए एवं उनके साथ होने वाली धोखाधड़ी रोकने के लिए मोदी सरकार ने 2019 पारित किया था। यह अधिनियम 20 जुलाई 2020 से ही प्रभावी हो गया है।इस नए अधिनियम ने पुराने उपभोक्ता संरक्षण अधिनियम 1986 की जगह ली है। इस नए कानून का पहला ड्राफ्ट 2014 में तैयार किया गया था। पहले यह कानून जनवरी 2020 में लागू होना था परन्तु उसके बाद कोरोना के कारण इसमें ओर विलम्ब हुआ। उपभोक्ता अदालत के अतिरिक्त नए कानून के अंतर्गत केंद्रीय उपभोक्ता संरक्षण प्राधिकरण (CCPA) का भी गठन किया जाएगा।

प्रमुख विशेषताएँ
----------------

### उपभोक्ता की परिभाषा

इस अधिनियम के अनुसार उस व्यक्ति को **उपभोक्ता** कहा जाता है जो वस्तुओं और सेवाओं की खरीद और उपभोग अपनी आवश्यकताओं की पूर्ति के लिए करता है। विशेष बात यह है कि जो व्यक्ति वस्तुओं और सेवाओं को बेचने के लिए या वाणिज्यिक उद्देश्य के लिए खरीदता है, उसे उपभोक्ता नहीं माना गया है उन्हें विक्रेता माना गया है|

### केन्द्रीय उपभोक्ता संरक्षण प्राधिकरण (CCPA) की स्थापना

उपभोक्ता संरक्षण अधिनियम, 2019 में CCPA की स्थापना का प्रावधान है जो उपभोक्ताओं के अधिकारों की रक्षा करने के साथ साथ उनको बढ़ावा देगा और लागू करेगा। यह प्राधिकरण अनुचित व्यापार प्रथाओं, भ्रामक विज्ञापनों और उपभोक्ता अधिकारों के उल्लंघन से संबंधित मामलों को भी देखेगा।

इसके पास उल्लंघनकर्ताओं पर जुर्माना लगाने और बिके हुए माल को वापस लेने या सेवाओं को वापस लेने के आदेश पारित करना, अनुचित व्यापार प्रथाओं को बंद करने और उपभोक्ताओं द्वारा भुगतान की गई कीमत को वापस दिलाने का अधिकार भी होगा।

इस प्राधिकरण का नेतृत्व महानिदेशक करेंगे।

### उपभोक्ताओं के अधिकार

यह अधिनियम उपभोक्ताओं को 6 अधिकार प्रदान करता है;

* (क) वस्तुओं या सेवाओं की मात्रा, गुणवत्ता, शुद्धता, क्षमता, कीमत और मानक के बारे में जानकारी प्राप्त करने का अधिकार

* (ख) खतरनाक वस्तुओं और सेवाओं से सुरक्षित रहने का अधिकार

* (ग) अनुचित या प्रतिबंधात्मक व्यापार प्रथाओं से संरक्षित रहने का अधिकार

* (घ) प्रतिस्पर्धी कीमतों पर विभिन्न प्रकार की वस्तुओं या सेवाओं की उपलब्धता

### उपभोक्ता विवाद निवारण आयोग

इस अधिनियम में राष्ट्रीय, राज्य और जिला स्तरों पर उपभोक्ता विवाद निवारण आयोगों ((Consumer Disputes Redressal Commission /CDRCs) की स्थापना का प्रावधान है।

CDRC निम्न प्रकार की शिकायतों का निपटारा करेगा-

* (१) अधिक मूल्य वसूलना या अस्पष्ट कीमत वसूलना

* (२) अनुचित या प्रतिबंधात्मक व्यापार व्यवहार

* (३) जीवन के लिए खतरनाक वस्तुओं और सेवाओं की बिक्री

* (४) दोषपूर्ण वस्तुओं या सेवाओं की बिक्री

उपभोक्ता संरक्षण अधिनियम, 2019 का अधिकार क्षेत्र
------------------------------------------------

उपभोक्ता संरक्षण अधिनियम, 2019 ने उपभोक्ता विवाद निवारण आयोग (CDRCs) ने राष्ट्रीय, राज्य और जिला विवाद निवारण आयोग के अधिकार क्षेत्र को तय कर दिया है। राष्ट्रीय विवाद निवारण आयोग, 10 करोड़ रुपये से अधिक की शिकायतों को सुनेगा जबकि राज्य विवाद निवारण आयोग, उन शिकायतों की सुनवाई करेगा जो कि 1 करोड़ रुपये से अधिक है लेकिन 10 करोड़ रुपये से कम हैं। जिला विवाद निवारण आयोग, उन शिकायतों को सुनेगा जिन मामलों में शिकायत 1 करोड़ रुपये से कम की धोखाधड़ी की है।

सन्दर्भ
-------

इन्हें भी देखें
---------------

* उपभोक्ता संरक्षण

कड़ियाँ
-------

1. नया उपभोक्ता संरक्षण कानून, 2019
उपले
**उपले** या **कंडे** या **गोइठा** को गाय या भैंस के गोबर को हाथ से आकार देकर और फिर धूप में सुखाकर तैयार किया जाता है। गीले गोबर को आम तौर पर ग्रामीण महिलाएं हाथ से आकार देती हैं और यह प्रक्रिया उपले **पाथना** कहलाती है। सूखने के पश्चात इनका भंडारण एक गोबर और भूसे से बनी कोठरी जिसे **बिटौरा** कहते हैं में किया जाता है। इनका उपयोग ग्रामीण क्षेत्रों में खाना पकाने में प्रयुक्त होने वाले ईंधन के रूप में लकड़ियों के साथ या बिना लकड़ियों के किया जाता है।

उपले दो प्रकार के होते हैं, गाय के गोबर के अथवा भैंस के गोबर के । हिंदू धर्म में गाय पूजनीय होती है अत: गाय के गोबर के उपले हिंदू धर्म में बहुत ही शुभ माने गए हैं, इनसे हवन पूजन आदि कार्य करने पर अत्यंत ही शुभ फल प्राप्त होता है। ग्रहण लगने पर उपलो को द्वार और खिड़की पर रखने से घर में ग्रहण का दुष्प्रभाव नहीं होता है, एवं वातावरण में शुद्धता रहती है।

सन्दर्भ
-------


भारत के प्रत्येक ग्रामीण क्षेत्र में या गौशालाओं में उपले आसानी से प्राप्त हो जाते हैं, पशु पालक उपलो का निर्माण कर बाजार में बेचते भी हैं। भारतीय बाजार में उपले आसानी से उपलब्ध हो जाते हैं।

यह ईंधन का एक अच्छा स्रोत है, वह बहुत ही आसानी से उपलब्ध भी है। उपलो पर बना भोजन अत्यंत ही स्वादिष्ट व शुद्ध माना जाता है, प्रत्येक भारतीय इसे बड़े स्वाद से खाते है।
एक **कलाश्निकोव राइफ़ल** (अंग्रेज़ी: **Kalashnikov rifle**) मिखाइल कलाश्निकोव के द्वारा बनाई और विकसित की गई मूल संरचना पर आधारित स्वाचालित राइफ़लों की श्रृंखला में से कोई भी एक राइफ़ल हो सकती है। कलाश्निकोव की संरचना पर आधारित होने की वजह से ही इन्हें कलाश्निकोव राइफलें भी कहा जाता है। इन्हें रूसी भाषा में आधिकारिक रूप से "avtomat Kalashnikova" ("कलाशनिकोव की स्वाचालित बंदूक"; रूसी: *автома́т Кала́шникова*) कहा जाता है, लेकिन बृहद तौर पर इन्हें कलाश्निकोव्स, एकेज़ या रूसी बोली में कलैश कहा जाता है। इनका सबसे पहले मूल उत्पादन मुख्यत: ईक्षमैश द्वारा सोवियत संघ में शुरु हुआ था, लेकिन अब इन बंदूकों व इनके विभिन्न संस्करणों को अन्य देशों में भी बनाया जाता है।

एके-74 असाल्ट राइफ़ल

प्रकार
------

कलाश्निकोव राइफलों के कुछ प्रमुख और मूल प्रकार हैं-

| मॉडल | खोखा | वर्ष | निर्माता |
| --- | --- | --- | --- |
| एके-४७ | 7.62×39mm | 1947 | ईक्षमैश और अन्य |
| एके एम | 7.62×39mm | 1959 | ईक्षमैश, तुला आर्म्स प्लांट और अन्य |
| एके-७४ | 5.45×39mm | 1974 | ईक्षमैश |
| एके-१०५ | 5.45×39mm | 1994 | ईक्षमैश |
| एके-१०३, एके-१०४ | 7.62×39mm | 1994 | ईक्षमैश |
| एके-१०१, एके-१०२ | 5.56×45mm | 1994 | ईक्षमैश |

इन्हें भी देखें
---------------

इंसास राइफ़ल

सन्दर्भ
-------

1. ↑  "RIP Kalashnikov: 20 facts you may not have known about AK-47 and its creator". आर्टी. दिसम्बर 23, 2013. मूल से 9 मार्च 2016 को पुरालेखित. अभिगमन तिथि 7 जनवरी 2016.